Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänane külaline on prohvetlik hääl kõigi rahvaste jaoks,
aga ta kuuleb Jumala häält ka üksikisikute heaks.
Ta ütleb, et Jumal räägib alati.
Kuid mis veelgi olulisem - Jumal tahab rääkida ka sinuga.
Mu külalise sõnul on normaalne kuulda Jumala häält.
Tahate ka olla normaalsed ja kuulda Jumala häält?
Kas on olemas üleloomulik meile tundmatu maailm?
Kas me saame avada iidseid, üleloomulikke saladusi?
Kas me saame unenägudes taevaseid sõnumeid?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik“!
Lana, olen seda sulle ka juba varem öelnud,
aga sa oled unikaalne.
Mitte seetõttu, et õpetad inimesi kuulma Jumala häält,
aga seetõttu, et oled algusest saati olnud kirglik Jumala suhtes
ja igatsed kirglikult kuulda Ta häält.
Millest selline kirg kuulda Jumala häält?
Ütlen ausalt, et see on Jumalast endast.
Usun siiralt, et see igatsus on otsene ülekanne Jumalalt endalt.
Alates oma päästetud saamisest
on mu sees olnud tohutu igatsus ja nälg
kuulda Jumalat rääkimas ja kuulda Tema häält.
Olin valmis tegema, mida iganes ja minema, kuhu iganes.
Tegema mida iganes, et Teda kuulda.
Nii olin sõna otseses mõttes olgu siis öösel või päeval
oma magamistoa põrandal tundide viisi silmili maas,
öeldes: "Jumal, ma ei liigu siit enne, kuniks kuulen Su häält."
Olid sa tol ajal ka Vaimuga täidetud ja rääkisid keeltes?
Mitte alguses.
Ma sain päästetud, kui olin 16 ja mul oli tohutu nälg Jumala järele.
Nii hakkasingi ootama Ta palge ees.
Ühel õhtul, kui seda taas tegin,
kogesin, kuidas Jumala ligiolu ja vägi täitsid mu toa.
Sel samal hetkel sain ka Püha Vaimuga ristitud
ja mu elu muutus täielikult.
Mu meeled said aktiveeritud
ja ma hakkasin kuulma ning nägema vaimseid asju.
Samas ei osanud ma selle kõigega toime tulla.
Igatsesin millegi järele, mille toimimist ma isegi ei mõistnud.
Teadsin vaid Johannese 10:27 põhjal, et Tema lambad kuulevad Ta häält.
Nii oli see minu jaoks kutse kuulda.
Haarasin sellest tõotusest kinni
ja tahtsin täiega sellest osa saada.
Sa alustad oma palvet viisil, mille sarnast ma pole varem kuulnud,
kuid ma kavatsen ka hakata seda tegema.
Sa alustad igat hommikut küsimusega Jumalale:
"Jumal, mis on Su südames?"
Sa ei alusta oma palvete ja soovnimekirjaga.
Miks sa seda küsid?
Sain kord Issandaga koos olles ühe ilmutuse.
Mõtlesin: "See on isandate Issand ja kuningate Kuningas,
kelle ees ma praegu istun.
Tema ise on mind siia kutsunud, et võiksin kuulda Ta häält.
Seega, kui see kõik on tõsi, mida see ju on,
tahan küsida, millest Sina, Jumal, unistad?
Ma tahan teada, mis on Su mõtted minu elu suhtes;
minu pere, mu maa ja rahva suhtes.
Ja siis ma tahan joondada end kõige sellega, mida ütled,
nõustudes sellega ja aktiveerides oma usu selle osas."
Su elus oli hetk, mida sa ise nimetad suureks ärkamise hetkeks.
Räägi lähemalt.
See oli aeg, kus olin hüüdnud Jumala poole,
paludes, et võiksin kuulda Ta häält.
Ühtlasi olin mediteerinud Ta Sõna üle.
Kuniks ühel konkreetsel õhtul, kui istusin taas Jumala ees,
kuulsin kuuldavat häält, mis ütles: "Ma armastan sind."
See vapustas mind.
- Kas vaatasid ka toas ringi, et et näha, kes seal on?
Ma tõesti tegin seda.
Ainus viis, kuidas oskan seda seletada,
on see, et see raputas minus kõik läbi.
See oli väline hääl, mis samas läbistas mu täiega
ja äratas mu üles.
Olin kuni selle ajani maadelnud oma identiteediga.
Minus oli nii palju hirmu,
ma ei teadnud, kes ma olen ja mu sees oli valu.
See kõik kõlab nii...
tavapäraselt,
sest me kuuleme sellest koguaeg, et Jumal armastab meid.
Kuidas see siis su üle nii tugevat mõju avaldas?
Tänu sellele, millest olin elus läbi läinud
ja mida olin kogenud.
Mu südames oli palju valu,
kuid sel hetkel mõistsin, et kõik taandubki vaid armastusele.
Kõik taandubki vaid Jumala armastuse tundmisele.
Jumal ei armasta mind tänu sellele, mida ma teen.
Ta armastab mind selle eest, kes ma olen.
Meil inimestena on seda raske mõista, kas pole? - Nii on.
Sul oli üks teine kord veel, kui kuulsid kuuldavalt Jumala häält.
Mis juhtus, kui oma koguduse kantseleis olid?
Istusin hommikul oma töötoas
ja küsisin jälle: "Issand, mis on täna Su südames?"
Kuulsin korraga kuuldavat häält, mis ütles: "Võta pastakas ja kirjuta."
Võtsin siis oma pastaka
ja Jumala vägi tabas korraga mu kätt läbistades kui elektrina mu keha.
Ja mu käsi hakkas kirjutama otsekui 1000 km/h.
Vaatasin oma kätt ja mõtlesin:
"Mina küll ei suuda nii kiiresti kirjutada!"
Kiri, mille Jumal mulle andis, kätkes endas kõiki tõotusi Piiblist.
See polnud nii, et mõtlesin: "OK, Piibel ütleb nii"
ja panin selle siis kirja,
vaid see imeline tõde lihtsalt voolas üleloomulikult Jumalast
nii mu identiteedi, mu saatuse kui Tema loomuse kohta.
Kuid siis kuulsid sa midagi,
mis oli hirmuäratav su jaoks.
Mida sa kuulsid?
Vaatasin seda kirja ja mõtlesin: "Tänu Sulle, Jeesus!
Hoian sellest igavesti kinni, sest see on minu kiri."
Siis aga kuulsin uuesti Ta häält ja Ta ütles:
"Lana, vii see kiri oma kõrval toas olevale pastorile."
Te peate mõistma selle loo konteksti.
Ma käisin võrratus koguduses, kus mul aidati mõista Jumala Sõna
ja kus mind treeniti juhiks,
kuid kus mulle ei õpetatud midagi prohvetliku sfääri kohta
ja Jumala hääle mõistmise kohta sellisel moel.
Seetõttu mõtlesingi: "Jumal, kuidas ma lähen seda kirja viima?
Mida ma oma pastorile ütlen?"
Kuid siis mõtlesin: "Kas ma jään siia ega kuuletu Jumalale,
või ma kuuletun Jumalale, isegi kui jään lolli olukorda?"
Ja siis ma mõtlesin: "Mul pole probleemi jääda lolliks."
Nii läksin ja koputasin pastori uksele, pobisedes midagi kuuldud hääle kohta
ja selle kohta, kuidas Jumala vägi oli tabanud mu kätt
ja käskinud siis selle kirja talle tuua.
Ta vaatas mulle otsa ja ütles: "Suur tänu!"
Mina aga tormasin oma tuppa tagasi, soovides peita end laua alla.
Mõni minut hiljem aga koputas keegi mu uksele.
Läksin avama
ja seal seisis see armas mees nuttes ja küsides:
"Kuidas sa seda kõike teadsid, mida siia kirjutasid?
Ütlesin, et see oli Jumalast.
Ta ütles: "Ütlesin täna WC's Jumalale:
"Kui Sa ei vasta neile mu eluküsimustele täna,
siis ma lõpetan Jumalariigi töö tegemise.
Mulle aitab!"
Ta ütles mulle: "Iga rida siin paberil
on vastus igale küsimusele, mida Jumalalt küsisin."
Lana sai küll sõnumi Jumalalt vaid enda jaoks,
aga Jumal teadis, et see on ka sellele pastorile,
kes oleks ilma selle sõnumita olnud ahervare.
Ja sa mõistsid, kui oluline see and on.
Jaa. See, mida Jumal tookord ütles, muutis ka kogu minu elu,
sest ma mõistsin, et Jumal ei taha vaid rääkida mulle,
aga ka läbi minu.
Lana rääkis küll Jumala kuuldavast häälest,
kuid see pole mitte tavapärane viis, kuidas Jumal räägib.
Ei Lana ega enamike usklikega.
Räägime peale pausi lähemalt
asjadest, mida Lana on õppinud Jumala hääle mõistmise kohta,
mis tingib selle, et teiegi hakkate kuulma Jumala häält.
Oleme kohe tagasi.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Olen 14-aastane ja vaatasin täna te saadet inglite kohta.
Üks soojus täitis mind ja ma hakkasin nutma." Grace
"Jumal tervendas mu 4. staadiumi ravimatust vähist.
Vaadata iganädalaselt te saadet on ikka tõeline õnnistus!" Bruce
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse...
Psühholoogias räägitakse
parema- ja vasaku ajupoolkera inimestest,
kellest ühed on hästi loovad
ja teised loogilised inseneri-tüüpi kujud.
Mul aga on probleem -
minus tulevad mõlemad need pooled esile.
Mu loogiline pool ütleb:
"Kui Jumal tahab mulle midagi öelda, siis Ta ka ütleb."
Sa aga oled avastanud Jumala kohta midagi muud.
Räägi sellest kauemaks jäämisest nagu sa seda nimetad.
Nägin kord ühe unenäo, kus kuulsin terve öö läbi häält,
mille osas teadsin, et see on Jumala oma.
Ta küsis ikka ja jälle:
"Kus on kõik need, kes jääksid kauemaks?"
Mäletan, et hommikul - veel sellises poolunes seisus,
ütlesin Issandale: "Issand, mina jään kauemaks.
Mida Sul on öelda kauemaks jäämise kohta?"
Ta ütles: "Neile, kes jäävad kauemaks,
usaldan ma ka oma südame saladused."
Sellest peale hakkas Jumal mulle rääkima,
kuidas jääda teadlikult nö kauemaks.
Jumala igatsus on,
et lihtsalt oleksime Temaga ja viibiksime Tema ligiolus.
Mida sa selleks teed, et jääda kauemaks Jumala ligiollu?
Minu "kauemaks jäämine" on iga päev erinev.
Valdavalt ma lihtsalt olen koos Jumalaga,
Teda ülistades
või end lihtsalt Tema ligiolust immutades,
küsides: "Mis on Su südames? Mida Sa tahaks mulle öelda?
Ma ei kiirusta su ligiolust mitte kuhugile.
Olen siin, et tunda Sind ja kuulda Su häält."
Nii et ma võtan teadlikult aegu, et olla koos Jumalaga.
Kust see ootus tuleb, et kuulda pidevalt Jumalat rääkimas?
On see oluline?
Absoluutselt!
Ma tõesti usun, et võti Jumala hääle kuulmiseks
peitub ootevalmiduses;
Tema otsimises kõikjalt nagu ka oma raamatus ütlen.
Jumal on alati liikvel ja alati rääkimas midagi.
Nii on minu asi paluda,
et Jumal seadistaks mu silmad ja kõrvad mõistma Ta Vaimu keelt
ja viise, kuidas Ta igapäevaselt kõneleb.
See tõesti on otsekui teine keel.
Ütlesid mulle, et otsid ka palju kordusi.
Selgita palun.
Jaa, Jumal ütles mulle väga selgelt,
kui küsisin Ta käest paar aastat tagasi Vaimu keele arusaamise kohta.
Ta ütles: "Lana, pane tähele kordusi."
Palusin esmalt,
et Püha Vaim valgustaks mind teatud mustrite osas mu elus;
et Ta aitaks mul näha positiivselt korduvaid asju mu elus.
Jumal kõnetas mind väga selgelt, öeldes: "Lana, uuri asju lähemalt.
Uuri asju.
Kui ma tõstan esile mõne sümboli, mida sa ei mõista,
siis uuri järgi, mida see tähendab nö loomulikus sfääris.
Uuri erinevaid fakte erinevate sümbolite kohta
ja vaata siis, mida ma teen."
Just nii minuga ühe sümboli puhul juhtus,
mida Jumal muudkui esile tõstis.
Mis see oli? - Eiffeli torn.
Istusin kohvikus ja kohvitasin koos Jeesusega.
Kas pole mitte armas mõte?
Kohvitada koos Jeesusega?
Mulle täitsa meeldib see mõte.
Nii et kohvitasin siis koos Jeesusega
ja kui pilgu tõstsin, nägin seinal pilti Eiffeli tornist.
Kogesin koheselt, kuidas Jumal selle eriliselt esile tõstis
ja ma ei suutnud pöörata oma pilku sellelt.
Mõtlesin: "Huvitav"
ja küsisin siis Jumalalt selle kohta, aga ei kuulnud mingit vastust.
Järgmise 3-4 nädala jooksul
hakkasin nägema Eiffeli torni, kus iganes ma ka ei käinud.
Inimesed lausa kinkisid mulle Eiffeli torni kujukesi,
kuigi ma polnud sellest kellelegi rääkinud.
Nii hakkasin uurima Vikipeediast ja igalt poolt mujalt,
saades teada, et Eiffeli torn oli antenniks suhtlemise tarvis;
selle abil kutsuti sõdureid eesrindele
ja see paiknes armastuse linnas.
Jumal ütles mulle:
"See on prohvetlik pilt sellest, milleks ma olen sind kutsunud.
Sa tungid sügavale minu südamesse ja vabastad sealt taevasi helilaineid.
Sa võtad need ja kuulutad need välja,
nähes, kuidas minu Vaim äratab mu rahva
ja kutsub nad esirindele kõiges, milleks ma olen nad kutsunud.
Kuid seda alati rajatud ja juurdununa Jeesuse armastusse.
Ilmutus minu armastusest ei muutu kunagi
ja miski ei saa neid lahutada minu armastusest."
Tead mis?
Sa oleks selle kõik maha maganud, kui poleks hakanud asja uurima.
Just nii.
Pean tõdema, et kõige oma loogika juures
poleks ma küll selle peale tulnud.
Kõik see, mida oled aastakümnete jooksul õppinud -
meil on nii oluline mõista seda kõike,
sest Jumal kõnetab meid taevastes sfäärides
ja Lana on õppinud, kuidas seda kõike kuulda.
Ta oli oma kodumaal Austraalias.
Jah, ta armastab ka me võrratut maad Ameerikat
ja kõike head, mida oleme teinud.
Kuid tal oli sama vähe huvi USA presidendi valimiste vastu,
kui mul on Austraalia valimiste vastu.
Ehk suur null.
Kuniks Jumal hakkas talle korraga rääkima sellest.
Ühtlasi tahan, et paluksid peale pausi,
et ka meie saaks võime kuulda Jumala häält.
Kas teile meeldiks see?
Oleme kohe tagasi.
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Jumala üleloomulikkusel ei ole piire,
nii nagu pole ka piire su üleloomulikuks läbimurdeks
ükskõik kus ja millal.
ISN kristlik netivõrgustik on nähtav nii su nutiseadmetes kui Smart-TV's.
Seda tänu tasuta ISN äpile.
Vaatajad on hämmingus imedest, mida mu saatekülalised on kogenud.
Nüüd on sinulgi võimalus kogeda seda sama Jumala puudutust.
ISN'i kaudu näed saateid 24/7 nii oma nutiseadmetes kui Smart-TV's.
Saa osa tipptasemel õpetajate õpetusest
või lugematul hulgal "See on üleloomulik" saadetest.
Lihtsalt lae endale tasuta ISN äpp alla!
Telekavad olid lahedad mu vanemate põlvkonna jaoks.
Tänu ISN äpile võin vaadata soovitut, mil iganes ise soovin.
Ole valmis oma üleloomulikuks läbimurdeks,
tervenemiseks ja imeks.
Lae endale tasuta ISN äpp alla juba täna!
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet ja töötasin ka läbi te mentorõppe DVD.
Nüüdseks on hirm kadunud
ja usun, et olen selles vallas saanud Jumalalt midagi." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse...
Lana pole kuidagi poliitika-inimene.
Veel vähem USA poliitika.
Nii ajasid sa mingit oma asja ja siis juhtus mis?
Heitsin ühel õhtul magama ja nägin unenäo.
See oli üks selliseid hästi elavaid unenägusid.
Nägin seal Donald Trumpi, kes seisis kuskil laval
ja kõneles väga kirglikult, kuigi ma ei kuulnud, millest.
Korraga aga tõsteti mind vaimus otsekui kogu Ameerika kohale.
Ma otsekui hõljusin USA kohal,
mille üle laiusid punased tähed TRUMP.
Ja siis korraga hakkas see rahvas metsikult rappuma
ning selle rappumise käigus sai Trumpi nimest "VÕIT".
Ja ma kuulsin häält, mis ütles, et Donald Trump viib USA võidule.
Lanal on olnud mitmeid unenägusid
ja Donald Trump saigi ka presidendiks.
Kuid siis sai Lana ka väga tõsise hoiatuse
president Trumpi kohta.
Mis see veel oli?
Kogesin, kuidas Jumal pani peale seda unenägu
väga tugevalt mu südamele palvetada D. Trumpi eest.
Kord ühel hommikul taas palves Jumalalt küsides:
"Mis on Su südames?",
avanes mu silme ees hoobilt üks nägemus.
Jeesus viis mu ühte ruumi, kus seisime selle taga osas.
Seal ruumis aga oli nõupidamiste laud,
mille ümber oli saatan ühes oma deemonitega
ja nad vaatasid üht kavandit.
Teadsin, et see kavand ei kätke endas häid asju,
mis olid suunatud Donald Trumpi vastu.
Issand käskis mul helistada eestpalvetajatele,
et nad tõuseks üles ja paluks kaitset D. Trumpi üle,
kui ta liigub asjades,
mille Jumal ise on ta jaoks valmis pannud.
Vaatamata sellele, mida me piiratud info meile ütleb -
Jumal näeb suurt pilti
ja ma tean enam kui kindlalt, et ma tahan järgida Jumalat.
- Aamen.
Tahan paluda kohe praegu kaitset president Trumpi üle.
Kas liituksite minuga?
Seda enam, et Jumal on käskinud meil seda teha.
Isa, me tuleme Su ette Jeesuse nimel
ja täname, et inglid ümbritsevad me presidenti.
Täname, et kaitsemüür on nii tema, kui ta naise ja laste ümber.
Täname, et ükski tema vastu suunatud relv
ei suuda teha halba.
Täname, et Sa annad me presidendile tarkust.
Tarkust, mis on kõige olulisem.
Tarkust juhtida seda maad.
Mis eesmärgil?
Jumal, ma tean, mis Su eesmärk on!
USA pole elanud välja oma saatust.
Me peame evangeliseerima kogu maailma
ja seetõttu peamegi paluma,
et USA saaks olla kõik see, milleks Jumal on ta loonud.
Lana, sul oli nägemus sellest,
kuidas vaid sõna Jumalalt võib muuta kõike.
Jah.
Nägin Jumala ees olles erakordse nägemuse.
See oli perioodil, mil mu mõtetes käis tohutu lahing.
Mu peast käis nii palju asju läbi,
mistõttu ütlesin: "Jumal, ma vajan kuulda Su tõde.
Tean, et vaid üks sõna sinult võib muuta kõike,
mistõttu Issand - mis on Su tõde?"
Nägin hoobilt selle nägemuse, milles nägin Jeesust.
Ta oli põlvili ühe puupaku ees ja Ta käed olid kinni seotud.
Paremat kätt oli üks piitsaga mees
ja vasakut kätt hingevaenlane.
Hingevaenlane seisis seal, vaatas mulle otsa ja süüdistas mind.
Ta süüdistas mind mu mineviku asjade pärast,
öeldes, et just selline ma olengi.
Ta ütles ka Jeesusele, et Ta ei teeks seda.
Saatan oli täiega mu kannul.
Igakord, kui ta midagi ütles,
andis piitsaga mees Jeesusele hoobi.
Jeesus kisendas täiega,
kuulutades samas tõde selle kohta, kes ma olen.
Ta kuulutas, kes ma olen ja kui väga Ta mind armastab
ning milleks Ta on mind kutsunud.
Iga vale üle, mida saatan mu kohta sosistas,
kuulutas Jeesus oma tõde.
Sel hetkel teadsin, et Jeesus on kandnud kõik.
Ta on kandnud nii mu patu kui kõik
ja ma võin seista ta ees, kui õige, vaba ja andeks saanu,
olles pestud puhtaks Tema veres.
See kohtumine Temaga muutis mu elu,
sest ma nägin Ta armastuse avaldust viisil,
milliselt ma polnud seda nähtavalt kunagi näinud.
See oli Jumala hääl, mis kuulutas tõde mu üle
ja murdis kõigi valede väe mu elus.
Palun palveta me eest, et ka me võiks kuulda Jumalat.
Issand, tänu Sulle tõotuse eest: "Mu lambad kuulevad mu häält."
Ma vabastan Jeesuse nimel ülekande igale me vaatajale,
et ta võiks kuulda Jumala häält.
Las Jumal üllatada sind eriviisidel oma häälega.
Issand, ma palun tarkuse ja ilmutuse vaimu.
Issand, anna oma rahvale nägemusi, unenägusid ja kohtumisi Sinuga.
Las üks rõõm tulla esile nende elus,
kui nad otsivad Sind ja Su hääle kuulmist.
Issand, see on Su südameigatsus, et nad kuuleks ja näeks,
et Sa oled Jumal, kes Sa kinnitad oma sõna.
Täida oma rahvas Jeesuse nimel, aamen.
Palun ütle inimestele otse silmast silma,
kui mõjuvõimsad nad on ja kuidas nad võivad särada.
Tahan julgustada sind ja öelda - sa oled mõjuvõimas.
Kus iganes sa oled ja mida iganes ka teed -
elades koos Jeesusega ja hoides kinni Ta käest,
Tal on suuremad plaanid su jaoks, kui suudaksid eales ettegi kujutada.
Püha Vaim tahab voolata läbi sinu
ja seda viisidel, mida sa ei oska ettegi kujutada.
Sind on kutsutud särama.
Sa oled atmosfääri muutja.
Sind on kutsutud vabastama Jeesuse armastust ja valgust.
Nii tahan julgustada sind, et kui elad oma igapäeva elu,
siis küsi, mida Jumalal on sulle öelda ja mida Ta on tegemas?
Palu, et Jumal kasutaks sind just täna,
et teenida inimesi ja laiendada Jumalariiki.
Sest vaid üks julgustusesõna -
vaid üks sõna võib muuta kellegi elu.
See ei tähenda, et pead seda tegema higipull otsa ees ja hambad ristis.
Jumal ei otsi su võimekust, vaid su olemasolu ja kättesaadavust
Tea, et sul on mõjujõudu juba täna
ja kui ütled Jumalale "jah", siis hoia alt,
sest sa ei kujuta ettegi, mida Jumal sinu kaudu tegema hakkab.
Sa oled Jumala tööriist,
loodud tegema häid tegusid Jeesuses,
nii et lase siis käia!
Üks mõjuvõimas juudi soost meediajuht
püüab edutult täita oma elu tühjust raha, kuulsuse ja mõjujõuga.
Ta on käinud eralennukiga kõikjal, kuhu eales on soovinud minna
ja toodab üleriigiliselt tuntud raadiosaadet.
Kuid ta olemine on tühi ja mitte rahuldustpakkuv.
Siis aga avastab ta ilmutuse, mis muudab totaalselt ta elu.
Kas tahad teada, mis see ilmutus oli?
Oled sa kunagi mõelnud, et elus võiks olla midagi enamat?
Selle tõestisündinud loo lõpu leiad ekraanil nähtava kodulehe kaudu.
Järgmises saates...
Tere! Mina olen Joan Hunter.
Kas teadsid, et võid seada end positsioonile,
kus saada osa kõigist Jumala õnnistustest?
Tahan, et tõstaksid oma ootuste taset
võtmaks vastu Jumalalt.
Vaata meid juba järgmises saates!
Tõlge: Anne-Ly Raukas